CLXIII.  Ad universos fideles.   (Anno 1121, Dec. 28.) [UGHELLI,  Italia sacra,  IX, 367.]
CALIXTUS episcopus, servus servorum Dei, universis Ecclesiae fidelibus salutem et apostolicam benedictionem.
Notum sit omnibus sanctae matris Ecclesiae fidelibus, atque orthodoxis hoc praesens scriptum quandocunque cernentibus, vel legentibus, seu audientibus, quod nos praesentia nostra quarto episcopatus nostri, anno vero ab Incarnatione Domini millesimo centesimo vicesimo secundo, indictione quinta decima, reformandae pacis causa inter Guglielmum ducem Italiae, et Rogerium Siciliae comitem partes Calabriae adventasse, et Neocastrum praefata causa per quindecim dies moram fecisse, et inde per Catanzarium reditum habuisse, ibique ecclesiam in honorem sanctae Mariae matris Domini, et apostolorum principum Petri et Pauli cum pluribus episcopis et cardinalibus nostris, quorum nomina subscripta sunt, propriis manibus per Dei gratiam dedicasse, et caput et dignitatem episcopatus totius parochiae et pertinentiae Trium Tabernarum ipsi ecclesiae concessisse, et confirmasse, cui quidem ecclesiae, ex parte, et auctoritate Dei, et beatae Mariae Genitricis ejus, apostolorum principum Petri et Pauli, assensu et confirmatione episcoporum et cardinalium, qui inibi nobiscum interfuerunt, tale munus misericordiae et remissionis contulimus, et concessimus, ut omnes, quorum corpora in coemeterio ejusdem ecclesiae suo voto sepeliuntur, nisi in excommunicatione et absque confessione morerentur, ab omnibus peccatis suis ipsa hora absolverentur, et extorres infernalium cruciatuum, et perpetuae gehennae redderentur, et primae resurrectionis participes noscerentur. Addidimus quod nutu Dei et consensu episcoporum et cardinalium, et auctoritate apostolicae dignitatis et ecclesiasticae potestatis, ut omnes qui ad annualia testa dedicationis praefatae ecclesiae, quae per octo dies celebranda decrevimus, scilicet a festivitate Innocentium usque ad eorumdem octavas, devote venirent, unum annum remissionis criminalium peccatorum, et tertiam venialium, cum confessi essent, vel infra octavam confiterentur, supradicta auctoritate consequerentur, et obtinerent. Universos autem qui eidem ecclesiae suas eleemosynas largiti, et largituri sunt, ipsamque defensuri, sive augmentaturi, nec minuturi, ex parte Dei, et auctoritate sanctae Dei genitricis Mariae et apostolorum principum Petri et Pauli, et nos benedicimus, ac in nostris orationibus recipimus. Ego Calixtus catholicae Ecclesiae episcopus. Ego Lambertus Ostiensis episcopus. Ego Aegidius Tusculanus episcopus. Ego Crescentius Sabinensis episcopus. Ego Petrus Portuensis episcopus. Ego Vitalis Albanensis episcopus. Ego Baricensis archiepiscopus. Ego Rodulphus Rheginus archiepiscopus. Ego Gregorius S. Severinae archiepiscopus. Ego Fulco Aquensis archiepiscopus. Ego Goffredus episcopus Messanae. Ego Vellardus Agrigentinus episcopus. Ego Rainaldus Militensis episcopus. Ego Angerius Cathacensis episcopus. Ego Henricus episcopus Neocastri. Ego Petrus Squillacensis episcopus. Ego Radulphus Marturani episcopus. Ego Petrus Malven. episcopus. Ego Joannes Anglonen. episcopus. Ego Girardus Potentiae episcopus. Ego Joannes Catacensis episcopus. Ego Villelmus Albertinen. episcopus. Ego Policronius Genicocastren. episcopus. Ego Gervasius Umbriacen. episcopus. Ego Gerontius Geracen. episcopus. Ego Nicolaus S. Angeli Militensis ecclesiae abbas. Ego Hubertus S. Eufemiae abbas. Ego Lambertus magister Hierimit. Ego Rogerius S. Juliani abbas. Ego Bonifacius presbyter cardinalis tit. S. Marci. Ego Benedictus presbyter cardinalis Sancti Petri ad Vincula tit. Eudoxiae. Ego Joannes presbyter cardinalis tit. S. Caeciliae. Ego Divizzo presbyter cardinalis Sanctorum Silvestri et Martini, tit. Equitii. Ego Theobaldus presbyter cardinalis tit. Pamachii. Ego Crescentius presbyter cardinalis tit. Sanctorum Marcellini et Petri. Ego Desiderius presbyter cardinalis tit. S. Praxedis. Ego Petrus presbyter cardinalis tit. S. Priscae. Ego Deus dedit presbyter cardinalis tit. Sancti Laurentii in Damaso. Ego Gregorius presbyter cardinalis tit. Sancti Laurentii in Lucina. Ego Joannes presbyter cardinalis tit. S. Grisogoni. Ego Amico presbyter cardinalis tit. Sanctae Crucis in Hierusalem. Ego Sigizzo presbyter cardinalis tit. S. Sixti. Ego Petrus presbyter cardinalis tit. S. Marcelli. Ego Robertus presbyter cardinalis tit. S. Sabinae. Ego Romoaldus diaconus cardinalis Sanctae Mariae in Via Lata. Ego Aldo diaconus cardinalis Sanctorum Sergii et Bacchi. Ego Petrus diaconus cardinalis Sancti Adriani. Ego Romanus diaconus cardinalis Sanctae Mariae in Portic. Ego Jonathas diaconus cardinalis SS. Cosmae et Damiani. Ego Henricus diaconus cardinalis S. Theodori. Datum Catanzarii per manum Grisogoni S. R. E. diaconi cardinalis ac bibliothecarii, V. Kal. Januarii, ind. XV, anno Dominicae Incarnationis 1122, pontificatus vero dom. Calixti II papae anno quarto.